Kanton Jörk

De Kanton Jörk weer as Kanton en Verwaltungsrebeed in de Franzosentied (1810-1813). De Seet weer Jörk.

 Historie 

Dat Rebeed weer vörher in dat Hertogdom Bremen (Kurförstendom Hannover) un hett dor to dat Grevengericht Oolland höört.

An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr.

Binnen Westfalen weer de Kanton Jörk een von de 16 Kantons in’n Distrikt Stood von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Jörk weer nu een von de teihn Kantons, ut de de Distrikt Stood in dat Departement von de Elvmünnen tohoopsett weer.

In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is denn 1813/1814 wedder herstellt worrn un de ole Stand von vör 1810 wedder dor.

 Kantons 

 Königriek Westfalen 

De Kanton weer indeelt in söss Mairien:Bulletin des lois du Royaume de Westphalie. Königliche Bookdruckeree, Kassel 1810, Sied 9
 Mairie Jörk: Jörk
 Mairie Loodkup: Loodkup
 Mairie Bossel: Bossel, Hahnöver
 Mairie Cranz: Cranz, Leeswig
 Mairie Königriek: Königriek
 Mairie Moorenn-Westsied: Moorenn-Westsied

 Kaiserriek Frankriek 

De Kanton harr 8945 Inwahners un weer indeelt in veer Mairien:Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling 1813, Sied 68

 Mairie Jörk
 Mairie Mittelskark
 Mairie Steenkark
 Mairie Hullern-Twielenfleet

 Footnoten 

Kategorie:Kanton
Kategorie:Königriek Westfalen
Kategorie:Gifft dat nich mehr